**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott közgyűléséről**

A taggyűlés 2019. február 03-án, Budapest Sina Simon sétány 2. szám alatt, az LKPCS hivatalos helyiségében került megtartásra.

Székely László elnök 10 óra 03 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 17 fő jelent meg, akik teljes szavazati joggal rendelkeznek­. Az egyesület taglétszám 23 fő a megjelent szavazati joggal rendelkezők az összes szavazati joggal rendelkező 74%-a.

A tagság egyhangúan megszavazta jegyzőkönyv vezetőnek Dobos Gábort.

Jegyzőkönyv hitelesítőinek Tombor Szilárdot és Búzás Józsefet választotta a tagság.

**Székely László elnök előterjesztette a napirendi pontokat:**

- tájékoztatás az elnökség vezetőségi üléséről

- Pénzügyi Beszámoló

- Beszámoló a folyamatban lévő pályázatokról

- Pásztor Gábor korábbi fegyelmi ügyének tárgyalása

- Gerencsér Róbert tagtársunk kilépésének tájékoztatása

- Fáy projekt ismertetése

- Gépjármű használata

- Egyéb események, észrevételek megbeszélése

**Tájékoztatás a vezetőségi ülésről:**

Elnök úr tájékoztatta a tagságot a vezetőségi ülésen elhangzottakról:

* újabb gépjármű vásárlási lehetőségei, pénzügyi feltételei
* biztosítót váltottunk a gépkocsikra a megnövekedett díjak miatt

**2018. évi Pénzügyi Beszámoló, 2019. évi tervezet:**

Elnök úr tájékoztatta a tagságot, hogy csoportunk pénzügyi helyzete stabil, a gépkocsik költségeit kifizettük, az önkormányzat felé elszámoltunk, külső céges támogatásokat is várunk még a negyedéves önkormányzati támogatás mellett.

Vélhetően Egyesületünk nyerte el ismét PLER kézilabda csapat hazai mérkőzések biztosítását. A hazai mérkőzések már a sportkastélyban lesznek.

Még több cég is tartozik Egyesületünknek, várjuk az összegeket a számlánkra.

A pénzügyi beszámolót a tagság **egyhangúlag elfogadta**.

Elnök úr ismertette a tagsággal a 2019. évi költségvetés tervezetét, melyet a tagság **egyhangúlag elfogadott**!

**A Fáy projekt ismertetése:**

A Fáy utca és környékének rehabilitációját tervezi az önkormányzat EU-s támogatás keretében. Ehhez megkereste Egyesületünket az önkormányzat, hogy segítsünk a projekt közbiztonsági népszerűsítését. Ehhez szerződés szerint programokat kell szervezni az ottani lakosság körében.

A projekt keretein belül tervezzük, hogy az Eötvös iskolában egy mentési gyakorlatot szervezünk. Ehhez meghívjuk a társszerveket, rendőrséget, tűzoltóságot, mentőket.

Nyáron szintén az Eötvös iskola udvarán egy családi nap keretein belül, meghívott vendég egyesületekkel közösen: állatvédők, tűzoltók, rendőrök.

A harmadik esemény egy előadást tervezünk a közeli közösségi házban, ahol különböző előadások lennének.

Ezeket a rendezvényeket nekünk dokumentálni kell, fényképekkel, aláírásokkal számolunk el az önkormányzat felé.

A programok nagy volumene miatt Elnök úr kéri a tagságot, hogy az eseményeken minél többen vegyenek részt.

A Tagság egyhangúlag megszavazta, hogy Egyesületünk részt vesz a Fáy projekten!

**A BPSZ pályázata:**

Elnök úr tájékoztatta a BPSZ G-122/2019 pályázatáról a tagságot. Ebben működési költségre pályáznánk. Ezt a Tagság **egyhangúlag megszavazta**, hogy vegyünk részt a pályázaton!

**A civil pályázat:**

A Budapest Főváros XVIII. kerület Pestszentlőrinc-Pestszentimre Polgármestere által az 55/2004. (XII.21.) önkormányzati rendelet felhatalmazása alapján meghirdetett, a Kerületi civil szervezetek támogatása kiírt pályázatról tájékoztatta a Tagságot. Ebben a pályázatban is szeretnénk indulni. A Tagság **egyhangúlag megszavazta**, hogy vegyünk részt a pályázaton!

**Gerencsér Róbert tagtársunk kilépésének tájékoztatása:**

Elnök úr tájékoztatta a tagságot, hogy Gerencsér Róbert kilépett Egyesületünkből, tagsági viszonyát Tagságunk egyhangúlag elfogadta. Felszereléseivel még nem számolt el, ezért hivatalos felszólító levelet küldünk neki.

**Pásztor Gábor korábbi fegyelmi ügyének tárgyalása**

A 2018. szeptember 22-i fegyelmi ügyben hozott döntést, amely szerint visszavonásig ne vezethesse az Egyesület gépkocsiját és ne legyen járőrvezető. A tagok beszámolója alapján az utóbbi időben történt fegyelmi pozitív változása alapján a tagság 12 igen, 4 tartózkodásmellett **megszavazta**, hogy Pásztor Gábor a továbbiakban továbbra is vezethesse a szolgálati gépkocsit, és legyen beosztva járőrvezetőnek.

**2018. év értékelése:**

Tombor Szilárd FEB vezetője beszámolót tartott az elmúlt év szolgálatokról. A statisztika alapján mind a szolgálati napokban, mind a szolgálati órákban jelentős növekedést mutatunk az előző évekhez képest.

**Gépjármű használata:**

Próbáljon mindenki nyomatékosabban figyelni a gépkocsi rendjére és tisztaságára, mivel már az új autóban is találtunk szemetet, egyéb nem oda való anyagokat!

**Egyéb események, észrevételek megbeszélése:**

Mindenki a következő hónapi szolgálati lehetőséget mielőbb adja le, ha lehet minden hónap 3-áig, hogy a szolgálatvezető mielőbb el tudja készíteni a szolgálatvezénylést, mert a rendőrség felé is le kell adni.

Székely László elnök a taggyűlést 11 óra 45 perckor lezárja.

Budapest, 2019. 02. 03.

…………………………………….. ……………..…..………………..

elnök jkv. vezető

………………………………………… ………………………………………

hitelesítő tag hitelesítő tag